ไทเป

เมืองหลวงของไต้หวัน
| นครไทเป 臺北市 ไถเป่ย์, ไทโฮกุ, ไตปัก |
| --- | --- |
นครปกครองโดยตรง
ตามเข็มนาฬิกาจากภาพบนสุด: วิวทิวทัศน์ของเมืองไทเปพร้อมด้วยตึกไทเป 101, โรงแรมแกรนด์โฮเต็ล, สถานีรถไฟฟ้าเจี้ยนถัน, พิพิธภัณฑ์พระราชวังแห่งชาติไต้หวัน, อนุสรณ์สถานเจียงไคเชก, ทำเนียบประธานาธิบดี
   ธง โลโก้
ที่มาของชื่อ: เวด-ไจลส์: Tʻai²-pei³; แปลตรงตัว: "ทิศเหนือของไต้หวัน"
สมญา: นครแห่งกุหลาบพันปี
th

นครไทเปแสดงแผนที่ไต้หวันนครไทเปแสดงแผนที่ทวีปเอเชียนครไทเปแสดงแผนที่มหาสมุทรแปซิฟิก
พิกัด: 25°04′N 121°31′E﻿ / ﻿25.067°N 121.517°E﻿ / 25.067; 121.517
ประเทศ:  สาธารณรัฐจีน (ไต้หวัน)
ตั้งถิ่นฐานเมื่อ: 1709
ศูนย์กลาง: เขตซิ่นอี้
เขต:  12 เขต เขตซงชาน เขตซิ่นอี้ เขตต้าอาน เขตจงชาน เขตจงเจิ้ง เขตต้าถง เขตว่านหัว เขตเหวินชาน เขตหนานก่าง เขตเน่ย์หู เขตชื่อหลิน เขตเป่ย์โถว 
การปกครอง
 • องค์กร: องค์การบริหารนครไทเป สภานครไทเป
 • นายกเทศมนตรี: เจี่ยง วั่นอัน (ก๊กมินตั๋ง)
พื้นที่
 • นครปกครองโดยตรง: 271.80 ตร.กม. (104.94 ตร.ไมล์)
 • พื้นน้ำ: 2.7 ตร.กม. (1.0 ตร.ไมล์)  1.0%
 • เขตเมือง: 1,140 ตร.กม. (440 ตร.ไมล์)
อันดับพื้นที่: 16 จาก 22
ประชากร (ตุลาคม 2019)
 • นครปกครองโดยตรง: 2,646,204 คน
 • อันดับ: 4 จาก 22
 • ความหนาแน่น: 9,700 คน/ตร.กม. (25,000 คน/ตร.ไมล์)
 • เขตเมือง: 8,535,000 คน
 • ความหนาแน่นเขตเมือง: 7,500 คน/ตร.กม. (19,000 คน/ตร.ไมล์)
เขตเวลา: UTC+8 (มาตรฐานไต้หวัน)
รหัสไปรษณีย์: 100–116
รหัสพื้นที่: (0)2
รหัส ISO 3166: TW-TPE
สัญลักษณ์:  
นก: ขุนแผนไต้หวัน (Urocissa caerulea)
ดอกไม้: กุหลาบพันปี (Rhododendron nudiflorum)
ต้นไม้: บันยัน (India laurel fig, Ficus microcarpa)
เว็บไซต์: english.gov.taipei  (ในภาษาอังกฤษ)
ตึกไทเป 101
ไทเป หรือ ไถเป่ย์ (จีน: 臺北; พินอิน: Táiběi) เป็นเมืองหลวงของสาธารณรัฐจีนหรือประเทศไต้หวัน มีฐานะเป็นนครภายใต้การปกครองโดยตรงของรัฐบาลกลาง ตั้งอยู่ทางตอนเหนือของไต้หวัน อยู่ห่างจากเมืองท่าที่อยู่ทางเหนือ ซึ่งคือนครจีหลง ไปประมาณ 25 กิโลเมตร (16 ไมล์) อาณาเขตของนครไทเปถูกล้อมรอบด้วยนครซินเป่ย์ (นครไทเปใหม่) พื้นที่ส่วนใหญ่ของเมืองตั้งอยู่บนแอ่งไทเป ซึ่งเป็นก้นทะเลสาบโบราณ แอ่งไทเปล้อมรอบด้วยหุบเขาที่ค่อนข้างแคบของแม่น้ำจีหลงและแม่น้ำซินเตี้ยน ซึ่งรวมกันเป็นแม่น้ำตั้นฉุ่ยที่ไหลไปตามแนวพรมแดนด้านตะวันตกของเมือง
ไทเปมีประชากรประมาณ 2,646,204 คน (2019) เป็นศูนย์กลางของเขตมหานครไทเป–จีหลง ซึ่งประกอบกับเมืองข้างเคียง ได้แก่ นครซินเป่ย์ (นครไทเปใหม่) และนครจีหลง ประชากรรวมทั้งสิ้น 7,047,559 คน ซึ่งเป็นพื้นที่เมืองที่มีประชากรมากเป็นอันดับที่ 40 ในโลก โดยประมาณหนึ่งในสามของพลเมืองไต้หวันอาศัยอยู่ในเขตเมืองใหญ่ คำว่า "ไทเป" อาจหมายถึงเขตมหานครทั้งหมดหรือเฉพาะตัวเมืองก็ได้
ไทเปเป็นศูนย์กลางทางเศรษฐกิจ การเมือง การศึกษา และวัฒนธรรมของไต้หวัน นอกจากนี้ยังเป็นส่วนหนึ่งของเขตอุตสาหกรรมไฮเทคที่สำคัญอีกด้วย ไทเปมีสนามบินให้บริการสองแห่ง ได้แก่ ท่าอากาศยานไทเปซงชาน และท่าอากาศยานนานาชาติไต้หวันเถา-ยฺเหวียน ไทเปเป็นที่ตั้งของสถานที่สำคัญทางสถาปัตยกรรมและวัฒนธรรมต่าง ๆ เช่น ไทเป 101, หอรำลึกเจียงไคเช็ก, วัดต้าหลงตง เป่าอัน, วัดซิงเทียน, วัดหลงซาน, พิพิธภัณฑ์พระราชวังแห่งชาติ, อาคารทำเนียบประธานาธิบดี, ไทเปเกสต์เฮาส์, ย่านการค้าซีเหมินติง และตลาดกลางคืนอีกหลายแห่งที่ตั้งอยู่กระจัดกระจายไปทั่วเมือง และยังมีสถานที่ท่องเที่ยวทางธรรมชาติ เช่น เมาคง, หยานหมิงชาน, และพุน้ำร้อน
ในรายงานข่าว คำว่า ไทเป มักทำหน้าที่เป็นคำเปรียบเทียบซึ่งหมายถึงรัฐบาลกลางของไต้หวัน ซึ่งคล้ายกับคำว่า ปักกิ่ง เมื่อกล่าวถึงรัฐบาลกลางบนจีนแผ่นดินใหญ่ เนื่องจากสถานะทางการเมืองที่ไม่ชัดเจนของไต้หวันในระดับสากล คำว่า จีนไทเป จึงมักถูกใช้เป็นคำพ้องความหมายในการเรียกไต้หวันทั้งประเทศ อย่างในกรณีเมื่อผู้แทนรัฐบาลของไต้หวันเข้าร่วมในองค์การระหว่างประเทศ หรือนักกีฬาของไต้หวันเข้าร่วมการแข่งขันกีฬาระดับนานาชาติ